Mys.: Kyzikene, Kapu Dağ — Kyzikos (Belkız) — 37-41 n.Chr. — AM 16,1891,141-144
Region: Asia Minor — Mysia

[επ]ι εστιαιου του θεμιστωνακτος ιππαρχεω ληναιωνος εδοξεν τη βουλη και τω δημω στρατηγος κατα πολιν απολλωνιος δημητριου αργαδευς μεσης επι θεμιστωνακτος ειπεν επειδη η κρατιστη και φιλοσεβαστος αντωνια τρυφαινα πασαν αει οσιαν της εις τον σεβαστον ευσεβειας εφευρισκουσα επινοιαν και την της πολεως ημων επισκευην χαριστηριον του σεβαστου καθωσιωκεν ουχ ιστορησασα ημας ως παλαιον κυζικου κτισμα [α]λλα επιγνουσα νεαν αγριππα χαριν τα τε συνχωσθεντα των ευρειπων προτερον φοβοις πολεμου τη του σεβαστου συνανοιγνουσ[α] ειρηνη μεγιστω καιππιφανεςτατω θεω [γαιω] καισαρι αρχαιαν και προγονικην του γενους αυτου νεωκορον επανακτωμενη πολιν ο δε δημος αυτης την προς τον σεβαστον οικον θαυμασας ευσεβειαν και της αδιαψευστου επι τω παιδι των εντολων μνημη ροιμηταλκα βασιλει κοτυος υιω αποδεξαμενος αλειπτοις εκεινου της επιθυμιας βουλημασιν και τεθνεωτος ενεζηκεν η των σπουδασθεντων μνημη πολλην εισηνενκατο σπουδην οπως μη το πολυδαπανον αυτης των κατασκευαζομενων εργων [αι] περι την αγοραν ενποδισωσι δυσφημιαι εκ παντος αυτης βουλομενης τη των ιδιων αναλωματων δαψειλια ανεπιβαρητον περι την αγοραν μειναι την ευετηριαν και ταυτα παρεσκευασμενης εκ των ιδιων τοις υπηρετουσιν ανενλιπη παρασχειν την αγοραν δι α δη δεδοχθαι τη βουλη και τω δημω τους τε αρχοντας και στεφανηφορους παντας συνεπισχυειν τοις αγορανομοις οπως εν ταις αυταις πασα η αγορα παντων μενη τειμαις και μηδε εις των πιπρασκοντων τι κατα μηδενα τροπον πλειονος επιβαλληται πιπρασκειν της ενεστωσης τειμης τον δε κακουργουντ[α πε]ρι την κοινην της πολεως ευετηριαν και παραφθιραντα τι την αγοραν των ω[νι]ων [ω]ς κοινον της πολεως λυμεωνα επαρατον ειναι ζημιουσθαι τε υπο των [αρχον]των και αναχθεντα εις τον δημον εαν μεν πολειτης η αποξενουσθαι ε[αν δε ξε]νος η μετοικος και της πολεως ειργεσθαι το τε εργαστηριον αυτου σανιδιοι[ς] προσηλουσθαι αχρι ου συντελεσθη το εργον εχον και την της ζημιας επιγραφη[ν] τους δε εκ σπουδης τε και ευνοιας ταις των εργων εαυτους ενπαρασχοντας υπηρεσια[ις τε]χνειτας τε και επιστατας και αρχιτεκτονας μαρτυρηθεντας υπο της σεμνοτατης τρυφαιν[ης με]τα την τελειωσιν του εργου και της παρα τω δημω τυχειν αποδοχης προσκαταστησαι δε κα[ι].